IKIMOKYKLINIO IR (AR) PRIEŠMOKYKLINIO UGDYMO PROGRAMAS
VYKDANČIOS MOKYKLOS VEIKLOS KOKYBĖS ĮSIVERTINIMO ATASKAITA

Mokyklos pavadinimas: Gargždų lopšelis-darželis „Saulutė“.
Mokyklos adresas: Vingio 4, Gargždai.
Įsivertinimo pobūdis (visuminis, teminis): teminis.
Įsivertinimo mokykloje data (pradžia – pabaiga): 2026-04-20 / 2026-04-30.
Veiklos kokybės įsivertinimo darbo grupė:
Lina Petrauskienė veiklos kokybės įsivertinimo darbo grupės koordinatorė, 
Sandra Petrusevičienė, direktoriaus pavaduotoja ugdymui – darbo grupės vadovė. 
Nariai: Liudmila Tamošauskienė, ikimokyklinio ugdymo mokytoja, 
Rima Cirtautienė, ikimokyklinio ugdymo mokytoja, 
Rinalda Gabajienė, priešmokyklinio ugdymo mokytoja, 
Lina Duotienė, priešmokyklinio ugdymo mokytoja.
Veiklos kokybės įsivertinimui pasirinkti instrumentai: Įsivertinimo (refleksijos) forma mokytojams, skirta įsivertinti konkrečias vertinamąsias sritis, vykdant teminį įsivertinimą.
Mokyklos veiklos kokybė buvo įsivertinama šiose srityse: 1. Vaiko gerovė.


Mokyklos atskirų vertinimo sričių ir veiklos kokybės lygio apibūdinimai:
3 lygis (išskirtinė praktika) – veiklos kokybė labai gera, t. y. vertinamų rodiklių raiška aiški, nuosekli, ryški.
2 lygis (veiksminga praktika) – veiklos kokybė gera, t. y. nustatyta vertinamų rodiklių raiška, bet ji dar turėtų būti tobulinama apimtimi, kokybe.
1 lygis (gera pradžia) – veiklos kokybė minimali, t. y. vertinimų rodiklių yra nežymi (tik pavieniai ženklai, pasireiškė tik tam tikroje situacijoje), veiklos kokybė turi būti tobulinama, kad užtikrintų vaikų poreikius.
0 lygis (neatitinka vertinimo kriterijų) – veiklos kokybė nepriimtina, t. y. nenustatyta vertinimo aspekto raiška arba ji yra neigiama, veiklos kokybė yra nepakankama ir turi būti iš esmės tobulinama, kad užtikrintų vaikų poreikius







1 SRITIS – VAIKO GEROVĖ
1.1 . Vaikų psichologinis ir fizinis saugumas
	Kokybės lygis
	0
	1
	2
	3
	Įrodymai, pastebėjimai, veiklos kokybės įsivertinimo pagrindimas

	1.1.1. Bendra grupės atmosfera pozityvi, grįsta maloniu bendravimu ir bendradarbiavimu.
	
	
	
	X
	Dauguma pedagogų nurodė, kad grupėse vyrauja gera, pozityvi nuotaika, vaikai linksmi, atsipalaidavę, pasitikintys savimi. Vaikai grupėse yra įsitraukę į įvairias veiklas, visada laisvai reiškia savo nuomonę ir idėjas žodine, rašytine forma, savo darbeliais ir kitais vaiko pasirinktais būdais. Visi jaučiasi saugūs ir pasitikintys savimi.

	1.1.2. Fizinė aplinka saugi ir pritaikyta vaikų poreikiams.
	
	
	
	X
	Pedagogų manymu fizinė grupių aplinka saugi ir pritaikyta vaikų poreikiams. Baldai, priemonės, žaislai švarūs, saugūs, atitinka higienos normas. Grupėse vaikai gali laisvai judėti, visada gali pasiimti norimas priemones, savaip pertvarkyti fizinę erdvę savo poreikiams, žaidimui.

	1.1.3. Vaikai su manimi ir draugais kalbasi apie jausmus, mokosi atpažinti, įvardinti ir tinkamai reikšti emocijas.
	
	
	
	X
	Pedagogai įvardino, kad vaikai mokosi atpažinti, įvardinti emocijas. Grupėse veiklų metu integruojamos emocinio ugdymo programos „Kimochi“, „Laikas kartu“ kurios padeda vaikams tinkamai išreikšti liūdesį, pyktį nusivylimą ir kitas emocijas.  Dauguma vaikų žino, kas padeda nusiraminti (pasivaikščiojimai lauke, kvėpavimo pratimai, meditacija), juos taiko pagal poreikį. 
Pedagogai nurodė, kad grupėse yra ramybės kampeliai, kuriuose yra žaislai, žaidimai, iliustracijos padedančios vaikams tinkamai reikšti ir pažinti emocijas.



[bookmark: _Hlk155341187]
Kas man gerai sekasi? 
Dauguma pedagogų nurodė, kad kuria šiltą, saugią aplinką, kurioje vaikai jaustųsi drąsiai ir noriai dalyvautų grupės gyvenime. Sėkmingai sukuria pozityvią, emociškai ir fiziškai saugią bendrą erdvę, kad vaikai būtų linksmi, turėtų įvairių užsiėmimų.

Ką norėčiau patobulinti? 
Pedagogai teigė, kad norėtų stiprinti vaikų gebėjimą savarankiškai spręsti konfliktus ir labiau įtraukti uždaresnius vaikus į grupines veiklas. Tobulinti veiklas, kurios padėtų geriau pažinti jausmus ir emocijas, praturtinti ramybės kampelį sensoriniais žaidimais.

Ką planuoju pagerinti artimiausiomis savaitėmis?
Organizuoti daugiau socialinių-emocinių žaidimų, įtraukti vaidmenų žaidimus konfliktų sprendimui, skirti individualaus dėmesio mažiau įsitraukiantiems vaikams. Mokyti vaikus paprastų nusiraminimo technikų per žaidimą, kad jie turėtų įrankių susidoroti su stipriomis emocijomis. Grupės aplinkoje daugiau naudoti nuotraukų, paveikslėlių, iliustruojančių skirtingas  žmonių emocijas. Taikyti įstaigos psichologės pasiūlytą vaikų konfliktų sprendimo metodą.


1.2.Mokytojo sąveika su vaikais

	Kokybės lygis
	0
	1
	2
	3
	Įrodymai, pastebėjimai, veiklos kokybės įsivertinimo
pagrindimas

	1.2.1. Skiriu reikiamą	 dėmesį kiekvienam vaikui, remdamasis jo stipriosiomis pusėmis ir skatindamas jį ugdytis.
	
	
	
	X
	Pedagogai teigia, kad palaiko su vaikais pozityvų neverbalinį ryšį nusišypsodami, paliesdami, apkabindami vaikus. Bendraujama su kiekvienu vaiku jo akių lygyje. Vaikai yra visada išklausomi, visos idėjos yra priimamos, yra parodomas susidomėjimas jų veikla. Pedagogai visada pastebi vaikus, kuriems yra reikalinga pagalba ir ją visada suteikia, pagiria už pastangas. 

	1.2.2. Vaikai pasitiki savo jėgomis, didžiuojasi savo individualumu ir unikaliomis savybėmis.
	
	
	
	X
	 Dauguma pedagogų nurodo, kad vaikai visada padrąsinami, pasidžiaugiama jo pasiekimais ir gerais darbais, nors kai kuriems trūksta drąsos. Vaikų darbai pristatomi visai grupei, eksponuojami grupės aplinkoje. Vaikai pradeda vertinti savo pasiekimus ir unikalumą, nors tai dar ne visada nuoseklu. 

	1.2.3. Kuriu socialines sąveikas grupėje, kurios skatina vaikus savarankiškai veikti, konstruktyviai bendradarbiauti.
	
	
	
	X
	Dauguma pedagogų teigia, kad yra organizuojamos grupinės veiklos, projektai, vaidmenų žaidimai. Dauguma atvejų vaikai geba tartis, pasiskirstyti vaidmenimis, spręsti paprastus konfliktus. Tačiau vaikams dar dažnai reikalinga suaugusiojo pagalba..



Kas man gerai sekasi? 
Dauguma mokytojų nurodė, kad gerai sekasi sukurti saugų ir pasitikėjimu grįstą ryšį su kiekvienu vaiku. Sutarti su vaikais, kartu ieškoti sprendimų įvairiose situacijose. Sukurti erdvę, kurioje vaikai jaučiasi saugūs, gerbiami aplinkinių. Įsiklausyti į kiekvieną vaiką, atliepti jo poreikius, skatinti didžiuotis savo unikalumu.

Ką norėčiau patobulinti? 
Mokytojai teigia, kad norėtų nuosekliau individualizuoti ugdymą, stiprinti vaikų emocijų raišką ir skatinti jų savarankišką bendradarbiavimą, gebėjimą įveikti iššūkius. Skirti daugiau kokybiško individualaus dėmesio kiekvienam vaikui. Stiprinti vaikų pasitikėjimą savimi, ypač mažiau drąsių.

Ką planuoju pagerinti artimiausiomis savaitėmis?
Taikyti daugiau individualizuotų užduočių, organizuoti veiklas mažose grupelėse, kad kiekvienas vaikas turėtų galimybę aktyviai dalyvauti. Dažniau akcentuoti vaikų pastangas, o ne tik rezultatą, suteikti daugiau galimybių savarankiškai spręsti užduotis ir leisti vaikams patirti sėkmę mažais žingsneliais.

1.3. Vaikų tarpusavio sąveika

	Kokybės lygis
	0
	1
	22
	3
	Įrodymai, pastebėjimai, veiklos kokybės įsivertinimo
pagrindimas

	1.3.1. Vaikai žino, kokio elgesio iš jų tikimasi, dalyvauja grupės taisyklių kūrime ir mokosi jų laikytis.
	
	
	
	
X
	Dauguma pedagogų nurodė, kad grupės taisykles kuria kartu su vaikais ir mokosi jų laikytis. Taisyklės su iliustruojančiais piešiniais grupėse yra pakabinti vaikams matomoje vietoje (jų akių lygyje)

	1.3.2. Vaikai nebijo klysti, geba drąsiai ir tinkamai išsakyti savo nuomonę ir dalyvauti priimant sprendimus grupėje.
	
	
	X
	


	Dauguma mokytojų teigė, kad vaikai drąsiai reiškia nuomonę, diskutuoja su draugais įvairiais klausimais. Vaikai yra įtraukiami į bendrų grupės sprendimų priėmimą.

	1.3.3. Vaikai mokosi bendradarbiauti ir pagal savo amžių bendradarbiauja tarpusavyje, kartu konstruodami žinias ir padėdami vienas kitam.
	
	
	X
	



	  Dauguma pedagogų nurodė, kad vaikai vis dar mokosi išlaukti savo eilės, išklausyti kalbančius draugus. Noriai bendradarbiauja, padeda vieni kitiems, dalinasi priemonėmis, žaislais.

	1.3.4. Vaikai elgiasi empatiškai: jautriai reaguoja, rodo dėmesį vienas kitam.
	
	
	

X
	

 
	 Mokytojų dauguma nurodė, kad vaikai noriai veikia kartu ir padeda vienas kitam, neišskirdami SUP vaikų. Pastebi draugų nuotaikų kaitas, stengiasi paguosti, užjausti, suteikti pagalbą. 

	1.3.5. Vaikai jaučiasi  priklausantys  grupės  bendruomenei,  žino,  kad visada gali tikėtis mokytojo ir draugų pagalbos ir patys gali padėti savo draugams
	
	
	
	X
	 Pedagogai teigia, kad vaikai grupėje jaučiasi
saugiai, noriai dalyvauja bendrose veiklose, rodo iniciatyvą padėti draugams. Grupėse kuriamas bendruomeniškumo jausmas per bendras veiklas, šventes, susitarimus.



Kas man gerai sekasi?  Dauguma pedagogų nurodė, kad geriausiai sekasi  kurti saugią, palaikančią ir bendruomenišką grupės aplinką, kurioje vaikai jaučiasi priimti, mokosi bendradarbiauti, rodyti empatiją ir palaipsniui stiprina savo savarankiškumą bei pasitikėjimą savimi.

Ką norėčiau patobulinti? Mokytojai pastebi, kad norėtų nuosekliau skatinti visų vaikų įsitraukimą, stiprinti jų drąsą reikšti nuomonę. Kita dalis pedagogų nurodo, kad norėtų dar labiau stiprinti vaikų gebėjimą savarankiškai spręsti tarpusavio nesutarimus.

Ką planuoju pagerinti artimiausiomis savaitėmis? Planuojama taikyti daugiau bendrų veiklų ir pokalbių, kurie skatintų vaikų įsitraukimą, drąsą reikšti nuomonę, bendradarbiavimą ir empatiją.

1.4.Lygios galimybės visiems vaikams ugdytis ir tobulėti
	Kokybės lygis
	0
	1
	22
	3
	Įrodymai, pastebėjimai, veiklos kokybės įsivertinimo
pagrindimas

	1.4.1. Teigiamai vertinu vaikų, šeimų ir bendruomenėje egzistuojančią   įvairovę ir panaudoju ją ugdymo proceso turtinimui.
	
	
	
	X
	Dauguma pedagogų teigia, kad pagarbiai bendrauja su visais vaikais ir jų šeimomis. Tėveliai kviečiami prisidėti prie kasdieninių veiklų, praturtinant grupės aplinką žaidimais, knygelėmis ir pan. Skatina tėvus įsitraukti į įvairias socialines akcijas bei prisidėti prie įstaigoje vykdomų projektų.

	1.4.2. Savo kalboje ir veikloje vengiu stereotipų.
	
	
	X
	
	Dauguma mokytojų nurodo, kad sąmoningai vartoja neutralią, pagarbią kalbą, vengia lyčių, socialinių ar kitų stereotipų. Skatina vaikus rinktis veiklas laisvai, nepriskiriant jų „berniukiškoms“ ar „mergaitiškoms“. Pastebėjus stereotipinius pasisakymus, juos aptaria ir koreguoja.

	1.4.3. Ugdymo(si) aplinka ir veikla pritaikyta skirtingų ugdymosi poreikių vaikams; modifikuoju fizinę aplinką ir veiklas, teikiu pagalbą, atsižvelgdamas į situacines vaikų reikmes.
	
	
	
	X
	 Dauguma pedagogų nurodė, kad vaikai gali veikti savarankiškai, rinktis veiklos priemones, žaidimo draugus. Grupėje yra įvairių ugdymosi priemonių. Pastebėjęs, kad vaikas patiria sunkumų , mokytojas jo reikmėms pritaiko aplinką (pvz., kėdės aukštis, apšvietimas ir kt.), priemones ir veiklas.


	1.4.4. Kiekvienas vaikas jaučiasi pripažįstamas ir gerbiamas, nepaisant jo  ugdymosi galių, lyties, rasės, tautybės, šeimos socialinio statuso ir kt. ir turi lygias galimybes dalyvauti visose veiklose.
	
	
	
	X
	Pedagogų manymu visi vaikai yra lygūs, su jais elgiamasi tolygiai. Visiems vaikams sudaromos vienodos galimybės dalyvauti veiklose, skatinamas tarpusavio pagarbumas.


	1.4.5. Stebiu vaikų fizinę ir psichikos sveikatą, atpažįstu netinkamo elgesio su vaiku ar vaiko nepriežiūros požymius, turinčius poveikio vaiko sveikatai, ir apie tai informuoju vaiko gerovės komisiją.
	
	
	X
	
	Dauguma pedagogų teigia, kad stebi vaikų savijautą, emocinę būseną, elgesio pokyčius. Pastebėję sunkumus, aptaria su specialistais ar tėvais.



Kas man gerai sekasi? 
Dauguma pedagogų nurodė, kad gerai sekasi bendradarbiauti su specialistais ir tėvais.
Kurti pagarbią ir įtraukią aplinką visiems vaikams. Gerai sekasi sudaryti vaikams lygias galimybes dalyvauti visose veiklose. Pritaikyti ugdymo priemones kurios yra įvairios, pritaikytos vaikų amžiui. Įtraukti tėvus į ugdymo procesą.

Ką norėčiau patobulinti?
Dauguma pedagogų įvardino, kad norėtų gilinti žinias apie vaikų gerovės užtikrinimą ir rizikos atpažinimą. Nuosekliau ir kryptingiau pritaikyti ugdymą skirtingiems vaikų poreikiams bei dar aktyviau integruoti įvairovę į kasdienes veiklas.


Ką planuoju pagerinti artimiausiomis savaitėmis?
Planuojama diferencijuoti užduotis pagal vaikų gebėjimus. Konsultuotis su specialistais dėl vaikų poreikių geresnio atpažinimo. Sistemingiau stebėti ir pasižymėti vaikų emocinę bei fizinę savijautą. Planuojama labiau atsižvelgti į individualius vaiko poreikius, skatinti pagarbą vienas kitam, vaikų supratimą apie skirtumus ir kurti aplinką, kurioje kiekvienas vaikas jaustųsi priimtas ir vertinamas.  

Kokia patirtimi galėčiau pasidalinti su kolegomis? 
Keletas pedagogų pasiūlė pasidalinti patirtimi apie bendradarbiavimą su grupės tėveliais.
Taip pat pasidalinti patirtimi, kaip kurti saugią, įtraukią ir bendruomenišką grupės aplinką, kaip ugdyti vaikų emocinį suvokimą, bendravimo ir bendradarbiavimo įgūdžius bei kaip stengtis atsižvelgti į skirtingus vaikų poreikius kasdienėje veikloje.

Kokios pagalbos norėčiau iš kolegų?
Dauguma pedagogų norėtų, kad kolegos pasidalintų idėjomis ir praktiniais pavyzdžiais, kaip efektyviau diferencijuoti veiklas pagal skirtingus vaikų poreikius. Taip pat pasidalintų  gerąja patirtimi apie darbą su mažiau pasitikinčiais ar jautresniais vaikais.
 
VAIKO GEROVĖ srities bendras vertinimas – 3 lygis

	Rodiklis ir jo kokybės lygis
	Nustatyti stiprieji mokyklos veiklos aspektai
	Nustatyti tobulintini mokyklos veiklos aspektai

	1.1. Vaikų psichologinis ir fizinis saugumas –  3 lygis
	Mokyklos atmosfera yra pozityvi, saugi ir grįsta pagarbiu bendravimu, bendradarbiavimu bei bendruomeniškumu.
	Nuoseklesniu bendruomenės įtraukimu į sprendimų priėmimą, aktyvesniu grįžtamojo ryšio taikymu bei dar efektyvesniu bendradarbiavimo stiprinimu

	1.2. Mokytojo sąveika su vaikais –  3 lygis
	Mokytojo sąveika su vaikais grindžiama pagarba, palaikymu ir pozityviu bendravimu, skatinančiu vaikų pasitikėjimą savimi, aktyvų įsitraukimą bei saugią emocinę aplinką.
	Tobulintini mokyklos veiklos aspektai siejami su dar nuoseklesniu socialinių sąveikų grupėje stiprinimu, sudarant daugiau galimybių vaikams savarankiškai priimti sprendimus, aktyviau įsitraukti į bendras veiklas ir konstruktyviai bendradarbiauti tarpusavyje.

	1.3. Vaikų tarpusavio  sąveika –  2 lygis
	Vaikai žino, kokio elgesio iš jų tikimasi, aktyviai dalyvauja kuriant grupės taisykles ir mokosi atsakingai jų laikytis.
	Sudaryti daugiau galimybių vaikams pagal savo amžių aktyviau bendradarbiauti tarpusavyje, kartu konstruoti žinias ir dažniau teikti vieni kitiems pagalbą įvairiose veiklose.

	1.4. Lygios galimybės visiems vaikams ugdytis ir tobulėti 3 lygis
	Ugdymo(si) aplinka ir veiklos yra lanksčiai pritaikomos skirtingų ugdymosi poreikių vaikams, atsižvelgiant į individualias ir situacines vaikų reikmes bei užtikrinant reikiamą pagalbą.
	Stiprinti nuoseklų vaikų fizinės ir psichikos sveikatos stebėjimą bei ankstyvą netinkamo elgesio ar nepriežiūros požymių atpažinimą, užtikrinant savalaikę pagalbą ir bendradarbiavimą su specialistais bei šeima.



Pagal įsivertinimo rezultatus priimtas nutarimas parengti Įstaigos veiklos kokybės tobulinimo planą iki 2026-05-08.


Parengė: Gargždų lopšelio-darželio „Saulutė“ veiklos kokybės įsivertinimo darbo grupė
Data: 2026-04-30


